Lancôme

Lancôme estas kosmetikaĵmarko posedata de la franca kompanio L'Oréal (ekde 1964). Ĝi ampleksas tri areojn: haŭtflegadon, ŝminkon kaj parfumon. Laŭ la kompanio, ĝi estas la plej grava marko en la mondo pri vizaĝflegado per altprezaj produktoj ("selektema haŭtflegado") kaj ŝminko. Produktoj de ĉi tiu marko vendiĝas en pli ol 140 landoj.

La plej populara parfumo de la marko estas la gurmana La Vie Est Belle (La Vivo estas Bela).

 Historio 
dekstra|eta|281x281ra|Lancôme Butiko ĉe la Supra Okcidenta Flanko de Novjorko
eta|281x281ra|Lancôme-giĉeto ĉe DFS Galleria Customhouse en Auckland, Nov-Zelando
La firmao fondiĝis en 1935 kiam ĝia fondinto, Armand Petitjean, vizitis la kastelon Lancôme. Tie kreskis multaj rozarbustoj, tial la emblemo de la firmao, la ora rozo.

La unuaj kvin parfumoj de Lancôme estis lanĉitaj en 1935 dum la Universala Ekspozicio en Bruselo. Ili estis: Tendre Nuit, Bocages, Conquete, Kypre, kaj Tropiques.

Lancôme eniris la usonan merkaton en la 1950-aj jaroj. Lancôme fariĝis gvida marko en la luksa parfumo- kaj kosmetikaĵindustrio. Tra la jaroj, ĝin reprezentis aktorinoj, tutmondaj supermodeloj, ŝminkistoj kaj parfumistoj.

Dum 14 jaroj, ekde 1982, Isabella Rossellini estis elektita de Lancôme kiel ĝia ekskluziva reklammodelo. Lancôme ankaŭ subskribis plurjaran kontrakton kun la belga aktorino Marie Gillain.

Famaj parfumoj produktitaj de Lancôme:

 Ô (Robert Gonnon, 1969)
 Magie Noir (PFW, 1978)
 Trésor (Sophia Grosjman, 1990) - parfumo reklamita de Isabella Rosselini, Kate Winslet kaj Penelope Cruz
 Poeme (Jacques Cavallier, 1995) - parfumo reklamita de Juliette Binoche.
 Miraklo (Harry Fremont, Alberto Morillas, 2000) - parfumo reklamita de Uma Thurman.
 Altiro (Daniela Andrier, 2003)
 Hipnozo (Annick Menardo, Thierry Wasser, 2005) - parfumo reklamita de Daria Werbowy.
 Magnifique (Olivier Cresp, Jacques Cavallier, 2009) - parfumo reklamita de Anne Hathaway.
 La Vie Est Belle (Olivier Polge, Dominique Ropion, Anne Flipo, 2012) - parfumo reklamita fare de Julia Roberts.
En novembro 2024, oni anoncis, ke Olivia Rodrigo estis nomumita kiel la reprezentantino de la marko.Latifah Muhammad, Olivia Rodrigo Is the New Face of Lancôme: ‘I’m Honored to Be Part of Their Family’, Billboard, ‏2024-11-19

 Referencoj 

 Eksteraj ligiloj 



Kategorio:Francaj varomarkoj
Kategorio:Francaj firmaoj